**Zmluva o nájme plochy na reklamné účely č. 27 / 2018**

v  súlade s  § 269 ods. 2 a nasl. z. č. 513/1991 Zb. Obchodný zákonník v znení neskorších právnych predpisov

**Zmluvné strany**

**Prenajímateľ: Obec Husiná**

Sídlo: Husiná č. 157, 985 42 Veľké Dravce

Zastúpený : Peter Fazekaš – starosta obce

IČO: 00318817

DIČ : 2021230233

Bankové spojenie: VÚB a.s., Rimavská Sobota

Číslo účtu: 23620392 / 0200

IBAN: SK93 0200 0000 0000 2362 0392

Kontakt : 047 / 56 94 111, 0905 433 574

 / ďalej len ,, prenajímateľ“ /

a

**Nájomca:** **Brantner Gemer s.r.o.**

 Sídlo: Košická cesta 344, 979 01 Rimavská Sobota

 V zastúpení: Ing. Ján Sisik - konateľ

 Pavel Törköly - prokurista

 IČO: 36 021 211

 IČ DPH: SK2020074551

 Bank. spojenie: Tatra banka, a.s.

 Číslo účtu: 2625170826/1100

 Zapísaný: Obchodný register OS Banská Bystrica

 oddiel: Sro, vložka číslo: 4532/S

 / ďalej len ,, nájomca“ /

**I.**

 **PREDMET A ÚČEL ZMLUVY**

1. Predmetom tejto Zmluvy je dohoda Zmluvných strán, že Prenajímateľ prenajme Nájomcovi plochu za účelom umiestnenia jeho reklamnej tabule s logom Nájomcu na dobre viditeľnom mieste počas konania kultúrno – spoločenského podujatia s názvom „ Deň Obce 2018 “, ktoré sa bude konať v dňoch 14.07.2018.

**II.**

**CENA A PLATOBNÉ PODMIENKY**

1. Zmluvné strany sa dohodli na nájomnom v celkovej výške **100 ,- EUR**, slovom: / sto EUR /.

2. Nájomca je povinný uhradiť nájomné v celkovej výške 100 ,- EUR, slovom: / sto EUR / na základe dohody zmluvných strán prevodom na bankový účet prenajímateľa v deň podpísania predmetnej Zmluvy o nájme plochy na reklamné účely.

**III.**

**DOBA TRVANIA ZMLUVNÉHO VZŤAHU**

1. Na základe dohody Zmluvných strán sa táto Zmluva uzatvára na dobu určitú, in concreto od **14.07. 2018** do **14.07. 2018.**

**IV.**

**PRÁVA A POVINNOSTI ZMLUVNÝCH STRÁN**

1. Prenajímateľ sa zaväzuje, že zabezpečí umiestnenie reklamnej tabule Nájomcu na mieste uvedenom v čl. I tejto Zmluvy, čo je **povinný preukázať dodaním dôkazového materiálu / napr. fotografia, CD disk / o jej umiestnení do 14 dní od konania sa predmetného podujatia.** Pokiaľ Prenajímateľ vyššie uvedenú povinnosť nesplní, tak ako je uvedené v tejto zmluve je Nájomca oprávnený od Zmluvy odstúpiť, s nárokom na vrátenie celej čiastky nájomného.

2. Nájomca je povinný uhradiť nájomné v celkovej výške spôsobom uvedeným v čl. II tejto Zmluvy, v opačnom prípade je Prenajímateľ oprávnený od Zmluvy odstúpiť.

**V.**

**ZÁNIK ZMLUVY**

1. Táto zmluva zaniká uplynutím doby, na ktorú bola uzatvorená, vzájomnou dohodou Zmluvných strán alebo odstúpením Nájomcu od tejto Zmluvy v prípade, ak nedôjde k umiestneniu reklamnej tabule počas doby uvedenej v čl. III. tejto Zmluvy.

**VI.**

**ZÁVEREČNÉ USTANOVENIA**

1. Túto zmluvu je možné meniť alebo dopĺňať len písomnými dodatkami, podpísanými obomi Zmluvnými stranami.

2. Ak nastanú u niektorej zo Zmluvných strán okolnosti brániace riadnemu plneniu tejto Zmluvy, je povinná to bez zbytočného odkladu oznámiť druhej Zmluvnej strane.

3. Táto zmluva je vypracovaná v dvoch rovnopisoch, pričom každá zo strán obdrží po jednom vyhotovení.

4. Táto Zmluva sa riadi právnou úpravou z. č. 513/1991 Zb. Obchodný zákonník v znení neskorších predpisov a z. č. 40/1964 Zb. Občiansky zákonník v znení neskorších predpisov.

5. Zmluvné strany po prečítaní prehlasujú, že súhlasia s jej obsahom, že Zmluva bola spísaná určite, zrozumiteľne, na základe ich skutočnej a slobodnej vôle a bez nátlaku, na dôkaz čoho ju vlastnoručne podpisujú.

6. Táto zmluva nadobúda platnosť dňom podpísania obomi Zmluvnými stranami a účinnosť dňa 14.07.2018.

7. Všetky spory, ktoré vzniknú z tejto zmluvy, vrátane sporov o jej platnosť, výklad alebo zrušenie budú riešené pred Rozhodcovským súdom Slovenskej obchodnej a priemyselnej komory v Bratislave podľa jeho základných vnútorných predpisov. Zmluvné strany sa podrobia rozhodnutiu tohto súdu. Jeho rozhodnutie bude pre Zmluvné strany záväzné.

 Nájomca Prenajímateľ

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Ing. Ján Sisik Peter Fazekaš

 konateľ spoločnosti starosta obce

 \_\_\_\_\_\_\_\_\_\_\_\_\_\_\_\_\_\_\_\_

 Pavel Törköly

 prokurista

V Rimavskej Sobote, dňa ....................................